
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 66 

19 Απριλίου 2016 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή έκδοσης Αδειών Δόμησης και αναστολή 
έναρξης οικοδομικών εργασιών σε μεμονωμένα 
ακίνητα εντός του «ιστορικού τόπου» της Θεσσα¬ 
λονίκης και της ευρύτερης περιοχής αυτού, συ¬ 
νόλων κτηρίων- καταστημάτων της Στοάς Σα- 
ούλ, της αγοράς Μπιτ Παζάρ, της περιοχής Αγίου 
Μηνά και της Παλαιός Λαχαναγοράς, στην περι¬ 
οχή του Δήμου Θεσσαλονίκης, για τα οποία έχει 
κοινοποιηθεί η από 7-4-2015 αιτιολογική έκθεση 
του ΥΠΕΣΔΑ (π ΥΜΑΘ). 1 

Τροποποίηση και συμπλήρωση της υπ’ αριθμ. 95888/ 
7091/25-11-1992 απόφασης του Υπουργού Περιβάλ¬ 
λοντος Χωροταξίας και ΔημοσίωνΈργων «Χαρα¬ 
κτηρισμός ως διατηρητέων δέκα (10) κτιρίων, που 
βρίσκονται στην περιοχή Πλάκας του ρυμοτομι¬ 
κού σχεδίου Αθηνών και καθορισμός ειδικών όρων 


και περιορισμών δόμησης αυτών (Δ' 79)». 2 

ΑΠΟΦΑΣΕΙ Σ 

Αριθμ. οικ. 1347 (1) 


Αναστολή έκδοσης Αδειών Δόμησης και αναστολή έναρ¬ 
ξης οικοδομικών εργασιών σε μεμονωμένα ακίνητα 
εντός του «ιστορικού τόπου» της Θεσσαλονίκης και 
της ευρύτερης περιοχής αυτού, συνόλων κτηρίων- 
καταστημάτων της Στοάς Σαούλ, της αγοράς Μπιτ 
Παζάρ, της περιοχής Αγίου Μηνά και της Παλαιός 
Λαχαναγοράς, στην περιοχή του Δήμου Θεσσαλο¬ 
νίκης, για τα οποία έχει κοινοποιηθεί η από 7-4-2015 
αιτιολογική έκθεση του ΥΠΕΣΔΑ (π ΥΜΑΘ). 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79Α') «Νέος Οικοδομικός 
Κανονισμός» και ειδικότερα του άρθρου 6, παρ. 3 και 7 
αυτού, για την Προστασία Αρχιτεκτονικής και Φυσικής 
Κληρονομιάς. 

β) Του Π.δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 


άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.δ. 24/2015 (ΦΕΚ 20/Α727-01 -2015) και ειδικό¬ 
τερα του άρθρου 1 (παρ. 1δ) που αναφέρεται στη συ¬ 
γκρότηση του Υπουργείου Εσωτερικών και Διοικητικής 
Ανασυγκρότησης, μεταξύ άλλων από τις Υπηρεσίες του 
πρώην Υπουργείου Μακεδονίας και Θράκης με τις αρ¬ 
μοδιότητες, όργανα, θέσεις και προσωπικό, όπως αυτά 
έχουν διαμορφωθεί κατά την έκδοσή του και με τους 
εποπτευόμενους από αυτό φορείς. 

2. Την υπ’ αριθμ. οικ. 35258/09-10-2015 (ΦΕΚ 2206/Β7 
13-10-2015) κοινή απόφαση του Πρωθυπουργού και του 
Υπουργού Εσωτερικών και Διοικητικής Ανασυγκρότησης, 
«Ανάθεση αρμοδιοτήτων στην Υφυπουργό Εσωτερικών 
και Διοικητικής Ανασυγκρότησης, Μαρία Κόλλια-Τσα- 
ρουχά». 

3. Τις υπ’ αριθμ. 1922/21-5-2013 και 763/18-2-2014 απο¬ 
φάσεις του Υπουργού Μακεδονίας και Θράκης, οι οποί¬ 
ες αφορούν στη συγκρότηση Ομάδας Εργασίας στο 
Υπουργείο Μακεδονίας και Θράκης προκειμένου να εξε¬ 
ταστεί ο χαρακτηρισμός ή μη ως διατηρητέων αξιόλο¬ 
γων κτηρίων, που βρίσκονται στο Δήμο Θεσσαλονίκης 
και στην ολοκλήρωση του έργου αυτής. 

4. Την από 07-04-2015 αιτιολογική έκθεση της Διεύ¬ 
θυνσης Περιβάλλοντος και Πολιτισμού του Υπουργείου 
Μακεδονίας και Θράκης. 

5. Το υπ’ αριθμ. οικ. 1286/08-04-2015 έγγραφο της Διεύ¬ 
θυνσης Περιβάλλοντος και Πολιτισμού του Υπουργείου 
Εσωτερικών και Διοικητικής Ανασυγκρότησης (π. ΥΜΑΘ) 
για κοινοποίηση της παραπάνω αιτιολογικής έκθεσης. 

6. Τα υπ’ αριθμ. 46074/2931/08-06-2015 (ΥΕΣΔΑ 2251/ 
11-6-2015), 28812/1938/16-04-2015 (ΥΜΑΘ 1501/24-4-2015) 
έγγραφα του Δήμου Θεσσαλονίκης με τα οποία απέ- 
στειλε στοιχεία που αφορούν στην τήρηση της προ- 
βλεπόμενης διαδικασίας γνωστοποίησης της παραπάνω 
αιτιολογικής έκθεσης. 

7. Το γεγονός ότι, προκειμένου να εκδοθεί και να δη¬ 
μοσιευτεί η σχετική Απόφαση της Υφυπουργού Εσωτε¬ 
ρικών και Διοικητικής Ανασυγκρότησης (π. ΥΜΑΘ) για το 
«Χαρακτηρισμό ως διατηρητέων μεμονωμένων κτηρίων 
εντός του «ιστορικού τόπου» της Θεσσαλονίκης και της 
ευρύτερης περιοχής αυτού, συνόλων κτηρίων-καταστη- 
μάτων της Στοάς Σαούλ, της αγοράς Μπιτ Παζάρ, της 
περιοχής Αγίου Μηνά και της Παλαιός Λαχαναγοράς 

και καθορισμός ειδικών όρων και περιορισμών δόμη¬ 
σης αυτών, καθώς και ειδικών χρήσεων των κτηρίων 

- καταστημάτων της αγοράς Μπιτ Παζάρ» απαιτείται 
η ολοκλήρωση ενεργειών της Διεύθυνσης Περιβάλλο¬ 
ντος και Πολιτισμού του ΥΠΕΣΔΑ και η γνωμοδότηση 
του Κεντρικού Συμβουλίου Αρχιτεκτονικής Μακεδονίας 
Θράκης. 

8. Το από 4-4-2016 Υπηρεσιακό σημείωμα της Διεύ¬ 
θυνσης Περιβάλλοντος και Πολιτισμού του ΥΠΕΣΔΑ. 

9. Την ανάγκη διατήρησης και ανάδειξης της ιδιαί¬ 
τερης ιστορικής, πολεοδομικής, αρχιτεκτονικής, κοι¬ 
νωνικής και αισθητικής φυσιογνωμίας της πόλης της 
Θεσσαλονίκης, αποφασίζουμε: 

1. Αναστέλλουμε την έκδοση Αδειών Δόμησης και την 
έναρξη οικοδομικών εργασιών σε μεμονωμένα ακίνητα 
εντός του «ιστορικού τόπου» της Θεσσαλονίκης και της 
ευρύτερης περιοχής αυτού, συνόλων κτηρίων- καταστη¬ 
μάτων της Στοάς Σαούλ, της αγοράς Μπιτ Παζάρ, της 
περιοχής Αγίου Μηνά και της Παλαιός Λαχαναγοράς, 
στην περιοχή του Δήμου Θεσσαλονίκης, για τα οποία 
έχει κοινοποιηθεί η από 7-4-2015 αιτιολογική έκθεση 
του ΥΠΕΣΔΑ (π. ΥΜΑΘ) και σημειώνονται σε απόσπα¬ 
σμα χάρτη σε κλ.: 1:2000 που συνοδεύει την παρούσα 
Απόφαση, για χρονικό διάστημα ενός (1) έτους ή μέχρι 
τη δημοσίευση της σχετικής Υπουργικής Απόφασης, 
προκειμένου να ολοκληρωθεί η προβλεπόμενη διαδι¬ 
κασία για την έκδοση και δημοσίευση της σχετικής 
Υπουργικής Απόφασης, που αφορά στα εξής: 

α) Στο χαρακτηρισμό ως διατηρητέων μεμονωμένων 
κτηρίων εντός του «ιστορικού τόπου» της Θεσσαλονίκης 
και της ευρύτερης περιοχής αυτού, συνόλων κτηρίων 

- καταστημάτων της Στοάς Σαούλ, της αγοράς Μπιτ Πα¬ 
ζάρ, της περιοχής Αγίου Μηνά και της Παλαιός Λαχανα¬ 
γοράς και στο καθορισμό ειδικών όρων και περιορισμών 


δόμησης αυτών β) Στο καθορισμό ειδικών χρήσεων γης 
των κτηρίων - καταστημάτων της αγοράς Μπιτ Μπαζάρ. 

2. Από την παραπάνω αναστολή έκδοσης Αδειών Δό¬ 
μησης και έναρξης οικοδομικών εργασιών στα εν λόγω 
ακίνητα και προκειμένου τη συνέχιση της απρόσκοπτης 
χρήσης τους, διευκρινίζεται ότι: 

Επιτρέπεται η εκτέλεση εργασιών για τις περιπτώσεις 

(α) για τις οποίες η Υπηρεσία μας έχει ήδη εκδόσει 
σχετική έγκριση, 

(β) οι οποίες εμπίπτουν στην παράγραφο Γ της με 
αρ. πρωτ./1714/24-6-2011 (ΑΔΑ:4Α32Φ-ΥΛ) εγκυκλίου της 
Γ.Γ. Μακ. Θρ. για τις οποίες δεν απαιτείται έγκριση της 
Υπηρεσίας μας. Επισημαίνεται ότι οι εργασίες της παρ. 
Γ. 1 (θ) της εγκυκλίου δεν αφορούν εργασίες συνένωσης. 

(γ) έκδοσης εκθέσεων επικίνδυνων ή πρωτοκόλλων 
επικινδύνως ετοιμόρροπων, μετά από έγκριση της Υπη¬ 
ρεσίας μας. 

2. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

3. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Απριλίου 2016 

Η ΥΦΥΠΟΥΡΓΟΣ 

ΜΑΡΙΑ ΚΟΛΑΙΑ-ΤΣΑΡΟΥΧΑ 

Αριθμ. 15898 (2) 

Τροποποίηση και συμπλήρωση της υπ’ αριθμ. 95888/7091/ 
25-11-1992 απόφασης του Υπουργού Περιβάλλοντος 
Χωροταξίας και Δημοσίων Έργων «Χαρακτηρισμός 
ως διατηρητέων δέκα (10) κτιρίων, που βρίσκονται 
στην περιοχή Πλάκας του ρυμοτομικού σχεδίου Αθη¬ 
νών και καθορισμός ειδικών όρων και περιορισμών 
δόμησης αυτών (Δ' 79)». 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 6 (παρ. 3.α και 3.γ) του 
Ν. 4067/2012 «Νέος Οικοδομικός Κανονισμός» (Α' 79). 

2. Τις διατάξεις των άρθρων 26 και 27 του Ν. 4030/2011 
«Νέος τρόπος έκδοσης αδειών δόμησης κ.λπ.» (Α' 249), 
όπως τροποποιήθηκαν με το άρθρο 49 (παρ. 6 και 7) του 
Ν. 4178/2013 «Αντιμετώπιση της Αυθαίρετης Δόμησης -Πε¬ 
ριβαλλοντικό ισοζύγιο και άλλες διατάξεις» (Α' 174) και 
όπως το άρθρο 27 αντικαταστάθηκε με το άρθρο 21 (παρ. 
4) του Ν. 4258/2014 «Διαδικασία Οριοθέτησης και ρυθμίσεις 
θεμάτων για τα υδατορέματα-ρυθμίσεις Πολεοδομικής 
νομοθεσίας και άλλες διατάξεις» (Α' 94) και ισχύουν. 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του Π.δ/τος 63/2005 (Α' 98). 

4. Την υπ’ αριθμ. Υ31/9-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Περιβάλλοντος και Ενέργειας, Ιωάννη Τσιρώνη» (Β' 2183). 

5. Την από 10-7-2015 αιτιολογική έκθεση της Διεύθυνσης 
Αρχιτεκτονικής-Τμήμα Διατηρητέων Κτιρίων του Υπουρ¬ 
γείου Περιβάλλοντος, Ενέργειας και Κλιματικής Αλλαγής. 

6. Το γεγονός ότι παρήλθε η εκ του νόμου οριζόμενη 
προθεσμία χωρίς να υποβληθούν τυχόν αντιρρήσεις 
λοιπών ενδιαφερομένων. 


7. Την υπ’ αριθμ. 46/14-10-2015 γνωμοδότηση του Κε¬ 
ντρικού Συμβουλίου Αρχιτεκτονικής. 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Η υπ’ αριθμ. 95888/7091/25-11-1992 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
(Δ' 79) τροποποιείται και συμπληρώνεται ως εξής: Τ ο στοι¬ 
χείο 3 του Πίνακα Κτιρίων της παρ. 1 αντικαθίσταται ως 
εξής: «Μητροπόλεως 53 και Πανδρόσου 28, φερόμενο ως 
ιδιοκτησία Τσελεπή Ελένης, Καλούλη Παναγιώτη, Καλούλη 
Αικατερίνης-Λήδας, Καλούλη Δημητρίου-Καρόλου». 

2. Το αναφερόμενο στην παρ. 1 της παρούσας δια¬ 
τηρητέο ακίνητο φαίνεται με μαύρη εστιγμένη σκια¬ 
γράφηση στο σχετικό πρωτότυπο διάγραμμα σε κλί¬ 
μακα 1:1000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών και Γεωχωρικών 
Πληροφοριών με την υπ’ αριθμ. 15898/2016 πράξη του 
και που αντίτυπό του σε φωτοσμίκρυνση συνδημοσιεύ- 
εται με την παρούσα απόφαση. 

3. Κατά τα λοιπά εξακολουθούν να ισχύουν τα οριζό¬ 
μενα με τις διατάξεις της υπ’ αριθμ. 95888/7091/25-11-1992 
απόφασης του Υπουργού Περιβάλλοντος Χωροταξίας 
και Δημοσίων Έργων (Δ' 79), με την οποία το κτίριο 
χαρακτηρίσθηκε ως διατηρητέο. 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2016 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝΑΓΙΩΤΗΣ ΣΚΟΥΡΛΕΤΗΣ ΙΩΑΝΝΗΣ ΤΣΙΡΩΝΗΣ 

